**FAGSTIPEND FOR FO VIKEN**

**Fagstipendet FO Buskerud har hatt videreføres inn i FO Viken.**

**Under finner du beskrivelse av kriteriene for å søke og hva det kan benyttes til.**

**Hvem kan søke?**

Fagstipend kan søkes av yrkesaktive FO medlemmer med tilhørighet til FO Viken.

**Hva gis det støtte til?**Det kan gis støtte til videreutdanning og kurs innenfor FOs fagfelt.

Følgende formål kan dekkes:

* kurs / - semesteravgift
* eksamensavgift
* læremateriell
* utgifter til overnatting
* dekning av reiseutgifter
* veiledning/gruppeveiledning i tilknytning til videreutdanning

Stønad til videreutdanning: Det kan søkes for 1 år om gangen.

For støtte til skriving av fagartikkel/bok/bokkapittel med tema innenfor FOs yrkesfelt, forskning eller annet fagutviklingsarbeid, inklusiv å utarbeide ph.d.- søknad, vises det til FOs fagstipend. <https://www.fo.no/stipender/fos-fagstipend-article11797-249.html>

Minner om LO Stats utdanningsstipend for ansatte i Stat og spekter:

<http://www.lostat.no/utdanningsstipendet/lo-stats-utdanningsstipend-article128-221.html>

**Hvor mye gis i støtte?**   
FO Viken har satt av totalt 50 000 kr til fagstipend for 2020.

Størrelsen på stipendiet er til enhver tid avhengig av avsatt beløp til formålet samt antall søkere. Det kan innvilges hel eller delvis støtte til omsøkt beløp.

**Praktiske rutiner**

**Stipend utlyses en gang pr år med søknadsfrist 01 06. 2020**

**Representanter fra profesjonsutvalget innstiller søknadene for styret, som vedtar hvem som får stipend.**

Søker skal på søknadstidspunktet dokumentere at det er søkt om støtte fra arbeidsgiver om utdanningen / kurset, samt om utfallet av søknaden eller opplyse om / dokumentere dersom det ikke er hensiktsmessig å søke støtte fra arbeidsgiver.

Arbeidsgivers svar skal vedlegges søknaden.

Stipend skal ikke dekke utgifter til kurs som i sin helhet dekkes av arbeidsgiver eller andre finansieringsordninger.

**FOs saksbehandling**  
Representanter fra profesjonsutvalget går igjennom innkomne søknader og innstiller til styret.

Styret vedtar tildeling.

**Utbetaling av stipend**

Utbetaling skjer etter innsendt dokumentasjon som viser betalte utgifter.